[Video] Gesin kweek bielie van ŉ pampoenDie familie met hul 388kg bielie van ‘n pampoen. Foto: Facebook via Goliat van Gat pampoenkompetisie ŉ Gesin van Pretoria het onlangs met die prys weggestap op die jaarlikse Goliat van Gat-pampoenkompetisie nadat hulle een van die grootste pampoene nóg in Suid-Afrika gekweek het. Vanjaar se Goliat van Gat-wenner was ŉ gesinpoging. Dié wenpampoen het ŉ allemintige 388 kg geweeg en staan sy plek vol onder die tien grootste pampoene wat nog in Suid-Afrika gekweek is. Die pampoen is ŉ kortkop agter Suid-Afrika se kampioen-pampoen wat ŉ raps meer as ŉ half ton (504 kg) geweeg het. Die swaarste pampoen wat tot nog toe opgeteken is, is in die VSA gekweek en het meer as 1 000 kg geweeg. Al die pampoene wat in dié kompetisie meegeding het, word aan behoeftiges geskenk deur middel van Volkshulp 2000. Die wenners van die kompetisie, Marietta Nel en Hugo le Roux en gesin, het ŉ kontantprys van R3 000 losgeslaan. Dié insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.